བོད་ཡིག་གི་བཅར་འདྲི་འདི་ལ་རིགས་གཉིས་ཡོད་པ་ལས།རིགས་དང་པོ་ནི་བཅར་འདྲི་བྱེད་དུས་བོད་སྐད་དུ་བྱས་ནས་བོད་ཡིག་ཏུ་ཕབ་པའི་བཅར་འདྲི་བཅུ་བཞི་ཡོད་པ་དགེ་འདུན་རབ་གསལ་བརྒྱུད་ནས་ང་ཚོར་འབྱོར།དེ་རྣམས་རྒྱལ་སྤྱིའི་གཅིག་གྱུར་གསང་རྟགས་ཅན་མ་ཡིན་པའི་བོད་ཡིག་ཡིག་གཟུགས་སུ་ཕབ་ཡོད་སྟབས།དགེ་འདུན་རབ་གསལ་ལགས་ནས་རྒྱལ་སྤྱིའི་གཅིག་གྱུར་གསང་རྟགས་ཅན་གྱི་བོད་ཡིག་ཡིག་གཟུགས་སུ་འབེབས་སྐབས་ཇི་བཞིན་མ་བབས་ཏེ།ཡིག་འབྲུ་སྐོར་ཞིག་ཡིག་འབྲུ་རེ་རེ་བཞིན་ཞུས་དག་བཏང་ནས་ང་ཚོར་གནང་བར་ཐུགས་རྗེ་ཆེ་ཞུ།བཅར་འདྲི་རིགས་གཉིས་པ་ནི་དབྱིན་སྐད་ཀྱིས་བཅར་འདྲི་བྱས་ཤིང་བོད་ཡིག་ཏུ་བསྒྱུར་མེད་པ་གྲངས་བཅོ་བརྒྱད་ཡོད།དེ་རྣམས་ད་རེས་ཀྱི་གོ་སྐབས་འདི་དང་བསྟུན་ནས་ཀུན་ཕན་ཐེབས་རྩ་ཚོགས་པས་བོད་ཡིག་ལ་བསྒྱུར་དུ་བཅུག་པ་ཡིན།